गुबै खौरांनि लारि बुजियै: आसोल बाथ्राया जाबाय मा जे मोनसे खैरांनि “गुबै खौरांनि लारि” बुजिनो हायै एबा दिहुननानै लानो हायै। गंसे गुदि फरायसालिनि हाबलां बेखेवनाय हाबाफारियाव गाहाइ मन्थ्रिआ फैदों। बेयाव सोर मा मेथाइ खन्दों, आरनाइ गानहोदों बायदिनिफ्राय हमनानै साबायखर बाउनायाव मा-मा बुंखो, बेफोरखौ गोबां बिलाइ लिरहरबाय मोनसे खौरां बानायना दैथायहरबाय। “गाहाइ मन्थ्रिनि जोहै गुदि फरायसालिनि हाबलां बेखेवदों” लारिनि खौरां दैथायहरनायनि उनाव खौरां बिलाइआव फोसावजायाखै। नों फोसावगोन होननानै नेगासिनो। नाथाय गैयै सानथाम/ सानब्रै बारलांबाय। फोसान जामाराखैमार। नों सुजुगिरिखौ रायहरलायबाय खौरां फोसाविनि। नाथाय गोरोन्थिआ खौरां दैथायगिरिनि खौरांगिरिनिसो। बे हाबाफारिआवनो गाहाइ मन्थ्रिआ बुंदोंमोन (हामनानै ला) फैगौ सप्ताहनिफ्राय आसामनि मोनफ्रोमबो गामियाव जौगानायनि थाखाय से कौटि रां सोरखारा होगोन। खौरां सुजुनायनि जोबथारनायाव लिरदों, नंगौ। बे सामान्य बादि सानब्लाबो बेयावनो गोरोन्थिआ थाखोमानानै दं। “गुबै खौरांनि लारिखौ”  हमदांनो हानानै खौरां गिरिया Headline  आव लिरनांगौमोन “ आसामनि मोनफ्रोमबो गामिनो से कौटि”। बेखौ बोनानै लाबोनो गासै खौरांखौ सुजुनांगौमोन। बिदि लिरनायब्ला खौराङा अखा नायैनो ब्ला-ब्ला साफाय जागौमोन।